करवाचौथ यानी पति की लंबी उम्र की कामना करने का व्रत। करवाचौथ हर सुहागिन महिला के लिए बेहद खास व्रत होता है। बहरहाल पति की सलामती के लिए मनाए जाने वाले करवाचौथ के त्यौहार का अब इटावा की ट्रैफिक पुलिस भी सहारा ले रही है। दरअसल सड़क दुर्घटनाओं में लगातार हो रहे इजाफे को देखकर ट्रैफिक पुलिस को ये आइडिया आया कि क्यों ना करवाचौथ पर हर महिला अपने सुहाग से उसकी सलामती के लिए हेलमेट पहनने का वचन ले ले। इसी आईडिए को अमलीजामा पहनाते हुए शहर भर में 'इस करवाचौथ अपने पति को हेलमेट पहनाएं, पति की लंबी उम्र पाएं' जैसे स्लोगन लिखे पोस्टर जगह-जगह चस्पा किए गए हैं। ये अपील ट्रैफिक पुलिस ने करवाचौथ पर खासतौर से महिलाओं से की है।